CELEX: 62008TO0441
Language: hu
Date: 2010-05-21 00:00:00
Title: A Törvényszék (első tanács) 2010. május 21-i végzése.#ICO Services Ltd kontra Európai Parlament és Az Európai Unió Tanácsa.#Megsemmisítés iránti kereset - 626/2008/EK határozat - A mobil műholdas rendszerüzemeltetők kiválasztására és engedélyezésére vonatkozó közös szabályozási keret - A közvetlen érintettség hiánya - Elfogadhatatlanság.#T-441/08. sz. ügy.

A Törvényszék (első tanács) 2010. május 21‑i végzése – ICO Services kontra Parlament és Tanács
      (T‑441/08. sz. ügy)
      „Megsemmisítés iránti kereset – 626/2008/EK határozat – A mobil műholdas rendszer üzemeltetők kiválasztására és engedélyezésére vonatkozó közös szabályozási keret – A közvetlen érintettség hiánya – Elfogadhatatlanság”
      1.                     Eljárás – Keresetlevél – Az eljárás feleinek azonosítása – A felperes társaságnak olyan leányvállalattal való felváltása iránti
            kérelem, amely nem egyetemes jogutódja a felperesnek – Elfogadhatatlanság (vö. 27., 28. pont)
      2.                     Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – A
            tagállamoknak címzett, a mobil műholdas rendszer üzemeltetők kiválasztására és engedélyezésére vonatkozó közös szabályozási
            keretről szóló bizottsági határozat – Az üzemeltető keresete – Az említett üzemeltető jogi helyzetére közvetlenül hatást nem
            gyakorló határozat – Közvetlen érintettség hiánya – Elfogadhatatlanság (EK 230. cikk, negyedik bekezdés) (vö. 55–65. pont)
      3.                     Európai Unió – Az intézmények jogi aktusai jogszerűségének bírósági felülvizsgálata – Általános hatályú jogi aktusok – Jogellenességi
            kifogás előterjesztésének vagy az érvényesség vizsgálata érdekében előzetes döntéshozatal iránti kérelem előterjesztése indítványozásának
            szükségessége a természetes és jogi személyek esetén – A közösségi bíróság előtti megsemmisítés iránti kereset lehetőségének
            megnyílása a nemzeti eljárási szabályok szintjén fennálló leküzdhetetlen akadály esetén – Kizártság (EUMSZ 263. cikk, negyedik
            bekezdés) (vö. 67., 68. pont)
      Tárgy
      
         
               A mobil műholdas szolgáltatásokat nyújtó rendszerek (MSS) kiválasztásáról és engedélyezéséről szóló, 2008. június 30‑i 626/2008/EK
                  európai parlamenti és tanácsi határozat (HL L 172., 15. o.) megsemmisítése iránti kereset.
               
            Rendelkező rész
      1)         A Törvényszék a keresetet elutasítja.
      2)         Az ICO Services Ltd köteles viselni a saját, illetve az Európai Parlament és az Európai Unió Tanácsának költségeit.
      3)         Az Európai Bizottság maga viseli a saját költségeit.